《甘露亭二首 其二》
宋代·刘安上

水斛安排镜面平，菰蒲初种已齐生。晚来雨过浮萍少，看见鱼儿作队行。

作者简介：（1069—1128）温州永嘉人，字元礼。刘安节从弟。哲宗绍圣四年进士。与安节时称二刘，为乡里所推。累官侍御史，上疏直言宰相蔡京罪数十条，又与中丞石公弼共劾之，京罢相。迁右谏议大夫，知婺州。徽宗宣和初致仕。有《刘给谏集》。